« Aet e oamp kuit eus Chile evit mont da Watemala, en ur dreuziñ Bolivia, Perou, Kolombia, Venezuela ha Panama. Treuzet hon eus ar c'hanol, memes, evit mont da Nikaragwa hag Honduraz. Stalioù c'hoariva o doa savet Céline Soun ha La Obra e meur a lec'h, hervez spered "Auguste Boal".  An den-se en doa savet un doare d'ober c'hoariva war ar prim, evit sikour an dud da lakaat war wel o diaesterioù.   Forzh piv a zo gouest da c'hoari er mod-se. Pezhioù c'hoari hon eus gwelet o tiskouez ar baourentez, an diforc'h etre ar re binvidik hag ar re baour, an  darempredoù start etre ar gerent hag ar vugale, cheñchamantoù ar gevredigezh, an dud n'en em sikouront ket mui...   »